ขออนุญาตสอบถามค่ะ ประจำเดือนมาวันที่ 5/01/63 มีอะไรกับแฟนวันที่ 20/01/63 ครั้งแรกใส่ถุง ครั้งที่สองไม่ได้ใส่ถุงค่ะ กินยาคุมฉุกเฉินค่ะ แล้วประจำเดือนมาวันนี้ค่ะ วันที่ 26/01/63 ค่ะ หมายความว่ายังไงคะ จะท้องมั้ยคะ
สวัสดีค่ะ หากได้ทานยาคุมฉุกเฉินหลังจากที่มีเพศสัมพันธ์ภายในไม่เกิน 12 ชั่วโมง ยาคุมฉุกเฉินก็จะช่วยป้องกันการตั้งครรภ์ได้ประมาณ 95%สำหรับเลือดที่ออกในวันที่ 26 ม.ค.นี้ น่าจะเป็นเลือดที่เกิดจากผลของยาคุมฉุกเฉินที่ทานไปในวันที่ 20 ม.ค.ได้ค่ะ ไม่ใช่ประจำเดือน เพราะประจำเดือนเพิ่งมาไปไม่นาน ซึ่งเลือดที่ออกจากผลของยา อาจมีปริมาณมากหรือน้อยก็ได้ และอาจออกได้นาน 1-4 วัน ไม่ได้อันตรายอะไรสำหรับประจำเดือนในรอบต่อไป ก็อาจมาช่วงวันที่ 26 ก.พ.ได้ค่ะส่วนการที่จะทราบว่า มีการตั้งครรภ์หรือไม่นั้น หากจะให้แน่นอน ก็ควรตรวจหาการตั้งครรภ์หลังจากที่มีเพศสัมพันธ์ไปแล้ว 2 สัปดาห์ค่ะ